EVROPSKA KOMISIJA Bruselj, 16.10.2018 COM(2018) 709 final DOPOLNILNO PISMO št. 1 K PREDLOGU SPLOŠNEGA PRORAČUNA ZA LETO 2019 Posodobljene ocene potreb za kmetijske odhodke













Vpliv dogovorov o predlogih Komisije in novih pobud













Prilagoditve zaradi nedavnih dogodkov













Tehnični popravki































Ob upoštevanju: –Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe Euratom, –Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije (…), in zlasti člena 42 Uredbe, –predloga splošnega proračuna Evropske unije za proračunsko leto 2019, ki ga je Komisija sprejela 21. junija 2018, Evropska komisija iz razlogov, navedenih v obrazložitvenem memorandumu, Evropskemu parlamentu in Svetu predlaga dopolnilno pismo št. 1 k predlogu splošnega proračuna Evropske unije za proračunsko leto 2019. SPREMEMBE IZKAZA PRIHODKOV IN ODHODKOV PO ODDELKIH Spremembe izkaza prihodkov in odhodkov po oddelkih so na voljo na portalu EUR-Lex ( http://eur-lex.europa.eu/budget/www/index-sl.htm )). Temu dokumentu je za ponazoritev priložena angleška različica sprememb kot priloga v proračunskem formatu. KAZALO 1. Uvod 2. Evropski kmetijski jamstveni sklad 2.1 Pregled 2.2 Podrobne pripombe 2.3 Podrobni zneski po proračunskih vrsticah 3. Vpliv dogovorov o predlogih Komisije 3.1 Evropski program za razvoj obrambne industrije 3.2 Evropska solidarnostna enota 3.3 Program za podporo strukturnim reformam 4. Vpliv novih pobud Komisije 4.1 Okrepitev Evropske agencije za mejno in obalno stražo

4.3 Sprememba uredbe o Organu za evropske politične stranke in evropske politične fundacije 5. Druge prilagoditve zaradi nedavnih dogodkov 5.1 Okrepitev prispevka EU za Agencijo Evropske unije za sodelovanje na področju preprečevanja, odkrivanja in preiskovanja kaznivih dejanj 5.2 Okrepitev Evropskega javnega tožilstva 5.3 Sprememba kadrovskega načrta Evropske agencije za operativno upravljanje obsežnih informacijskih sistemov s področja svobode, varnosti in pravice 5.4 Okrepitev Evropske službe za zunanje delovanje 6. Tehnični popravki 6.1 Sprememba kadrovskega načrta Evropske agencije za zdravila 6.2 Sprememba proračunske opombe za odhodke za podporo interoperabilnostnih rešitev in skupnih okvirov za za evropske javne uprave, podjetja in državljane (ISA²) 7. Zbirna razpredelnica po razdelkih VFO 1.Uvod To dopolnilno pismo št. 1 (DP 1/2019) k predlogu proračuna za leto 2019 zajema: ¾posodobitev ocenjenih potreb, namenskih prejemkov in odobritev za kmetijske odhodke. Poleg spremenljivih tržnih dejavnikov DP 1/2019 vključuje tudi učinek odločitev, sprejetih v kmetijskem sektorju od sprejetja predloga proračuna za leto 2019 junija 2018, ter vse druge predloge, ki bodo v letu 2019 predvidoma imeli velik učinek; ¾posodobitev odobritev za prevzem obveznosti in odobritev plačil na podlagi nedavnih političnih sporazumov med Evropskim parlamentom in Svetom glede naslednjih predlogov Komisije: §oblikovanje evropskega programa za razvoj obrambne industrije; §oblikovanje evropske solidarnostne enote; §prilagoditev splošnega cilja in povečanje finančnih sredstev programa za podporo strukturnim reformam; ¾vpliv novih pobud, ki jih je Komisija pred kratkim predložila glede: §Evropske agencije za mejno in obalno stražo;

§Agencije Evropske unije za azil; §Organa za evropske politične stranke in evropske politične fundacije; ¾druge prilagoditve na podlagi najnovejšega razvoja v zvezi z Europolom, agencijo eu-LISA, Evropskim javnim tožilstvom, Evropsko službo za zunanje delovanje in sporazumi o partnerstvu o trajnostnem ribištvu; ¾tehnične popravke v zvezi s kadrovskim načrtom Evropske agencije za zdravila in proračunsko opombo v vrstici odhodkov za podporo programa ISA². Skupni neto učinek DP 1/2019 na odhodkovni strani predloga proračuna za leto 2019 je zmanjšanje odobritev za prevzem obveznosti za 45,0 milijona EUR in zmanjšanje odobritev plačil za 85,0 milijona EUR. 2.Evropski kmetijski jamstveni sklad 2.1 Pregled Namen DP 1/2019 je posodobiti ocene odhodkov za kmetijstvo na podlagi najnovejših gospodarskih podatkov in zakonodajnega okvira. Komisija je imela proti koncu septembra 2018 na razpolago prve napovedi ravni proizvodnje za leto 2018 in obete za kmetijske trge, kar je podlaga za posodobljene ocene proračunskih potreb za leto 2019. To dopolnilno pismo št. 1/2019 poleg upoštevanja tržnih dejavnikov vključuje tudi učinek zakonodajnih odločitev v kmetijskem sektorju, ki so bile sprejete od maja 2018, ko je bil pripravljen predlog proračuna za leto 2019, ter učinek nekaterih drugih odločitev, ki se še pripravljajo, vendar bodo kmalu sprejete.



Skupne potrebe EKJS za leto 2019 (po upoštevanju rezervacij EKJS, povezanih s „finančno disciplino“) so zdaj ocenjene na 44 254,4 milijona EUR, kar v primerjavi s predlogom proračuna za leto 2019 pomeni povečanje za 91,9 milijona EUR. To povečanje gre v glavnem na račun nekaterih dodatnih potreb (+52,0 milijona EUR) za poglavje 05 03 Neposredna plačila, katerih namen je prispevanje k prihodkom kmetij in omejevanje njihove spremenljivosti ter izpolnjevanje okoljskih in podnebnih ciljev. Poleg tega se izvedejo omejene spremembe za poglavje 05 02 Izboljšanje konkurenčnosti kmetijskega sektorja s pomočjo intervencij na kmetijskih trgih (+10,0 milijona EUR) in za poglavje 05 07 Revizija odhodkov za kmetijstvo, ki jih financira Evropski kmetijski jamstveni sklad (EKJS) (+29,9 milijona EUR). Znesek namenskih prejemkov, ki bo po pričakovanjih na voljo v letu 2019, se poveča s 549,1 milijona EUR v predlogu proračuna za leto 2019 na 825,0 milijona EUR (+275,9 milijona EUR), kar je več kot dovolj za izravnavo dodatnih potreb. Posodobitev ocen zadeva zneske, ki izvirajo iz sklepov o potrditvi obračunov (+88,9 milijona EUR) in nepravilnosti (–4 milijoni EUR). DP 1/2019 poleg tega vključuje pričakovani prenos namenskih prejemkov iz leta 2018 v leto 2019 v višini 191,0 milijona EUR (pričakovani „presežek“ EKJS) . Ocenjeni presežek ne vključuje neporabljenih odobritev (459,5 milijona EUR) iz rezerve za krizne razmere v kmetijskem sektorju za leto 2018, ki ne bo vpoklicana. Te neporabljene odobritve se bodo prenesle za povračila kmetom na podlagi finančne discipline v letu 2019. Na podlagi teh posodobitev Komisija predlaga zmanjšanje ocen odhodkov za kmetijstvo za –184,0 milijona EUR v primerjavi s predlogom proračuna za leto 2019. Za kritje potreb EKJS v letu 2019 so potrebne odobritve za prevzem obveznosti v višini 43 429,4 milijona EUR, kar vključuje znesek v višini 468,7 milijona EUR za Rezervo za krizne razmere v kmetijskem sektorju. Ta skupni znesek ostaja pod neto posebno zgornjo mejo za EKJS, ki znaša 43 880,3 milijona EUR. To pomeni, da se bo mehanizem finančne discipline uporabljal le za vzpostavitev rezerve za krizne razmere v kmetijskem sektorju za proračunsko leto 2019 . 2.2 Podrobne pripombe 05 02 — Izboljšanje konkurenčnosti kmetijskega sektorja s pomočjo intervencij na kmetijskih trgih (odobritve –30,0 milijona EUR) (v mio. EUR, zaokroženi zneski v tekočih cenah) Intervencije na kmetijskih trgih Predlog proračuna za leto 2019 Dopolnilno pismo

št. 1/2019 Predlog proračuna za leto 2019

(vključno z DP 1/2019) Potrebe 2 613,2 +10,0 2 623,2 ‒ Ocenjeni namenski prejemki, na razpolago v letu 2018 100,0 +40,0 140,0 Zahtevane odobritve 2 513,2 –30,0 2 483,2 Skupne potrebe za intervencijske ukrepe na kmetijskih trgih so nekoliko višje kot v predlogu proračuna za leto 2019, tj. za 10,0 milijona EUR. Odobritve, zahtevane v DP 1/2019, se lahko zmanjšajo za 30,0 milijona EUR, saj so namenski prejemki, ki naj bi bili na voljo za poglavje 05 02 (v višini 140,0 milijona EUR), za 40,0 milijona EUR višji v primerjavi s PP za leto 2019.



Komisija za sadje in zelenjavo predlaga zmanjšanje odobritev za proračunsko postavko 05 02 08 03 (Operativni skladi za organizacije proizvajalcev) za 40 milijonov EUR v primerjavi s predlogom proračuna za leto 2019. Da bi se pokrile vse potrebe, bo treba leta 2019 zbrati dodatne namenske prejemke. Odobritve, ki izhajajo iz tega zmanjšanja, bodo uporabljene za prerazporeditev v proračunski člen 13 08 02 (SRSP – Operativna tehnična pomoč, prerazporejena iz H2), da bi se upošteval politični dogovor med Evropskim parlamentom in Svetom o predlogu Komisije za povečanje finančnih sredstev programa za podporo strukturnim reformam (oddelek 3.3 spodaj). Odobritve za mleko in mlečne izdelke (proračunski člen 05 02 12) se zmanjšajo za 3,0 milijona EUR, da se upošteva enakomeren ritem prodaje posnetega mleka v prahu iz intervencijske zaloge, kar zmanjšuje stroške skladiščenja za preostalo količino zaloge. Še ena sprememba, predlagana v DP 1/2019 za tržne ukrepe, tj. povečanje za 13,0 milijona EUR, zadeva sektor perutninskega mesa (proračunska postavka 05 02 15 99) in se nanaša na specifične izredne ukrepe za kmete po izbruhih aviarne influence.

05 03 — Neposredna plačila, katerih namen je prispevanje k prihodkom kmetij in omejevanje njihove spremenljivosti ter izpolnjevanje okoljskih in podnebnih ciljev (odobritve –183,9 milijona EUR) (v mio. EUR, zaokroženi zneski v tekočih cenah) Neposredna plačila Predlog proračuna za leto 2019 Dopolnilno pismo

št. 1/2019 Predlog proračuna za leto 2019

(vključno z DP 1/2019) Po finančni disciplini (vključno z „Rezervo za krizne razmere v kmetijskem sektorju“) Potrebe 41 430,7 +52,0 41 482,7 ‒ Ocenjeni namenski prejemki, na razpolago v letu 2018 449,1 +235,9 685,0 Zahtevane odobritve 40 981,6 ‒183,9 40 797,7 V primerjavi s predlogom proračuna za leto 2019 so odobritve, zahtevane za poglavje 05 03, popravljene navzdol za 183,9 milijona EUR. Ta sprememba je večinoma posledica višjega zneska namenskih prejemkov (+235,9 milijona EUR) za postavko 05 03 01 10 Shema osnovnega plačila. Obstajajo tudi nekatere razlike med proračunskimi postavkami za neposredna plačila, ki odražajo posodobljeno oceno potreb. Drugi odhodki za kmetijstvo, ki jih financira Evropski kmetijski jamstveni sklad (EKJS) (odobritve +29,9 milijona EUR) Odobritve za proračunski člen 05 07 02 Poravnava sporov je treba povečati za 29,0 milijona EUR na podlagi sodbe Sodišča o nekdanjih proizvodnih dajatvah za sladkor. Nekatera plačila, za katera se je prvotno pričakovalo, da bodo prijavljena v letu 2018, so odložena na leto 2019. Poleg tega se predlagajo nekatere manjše posodobitve za proračunski postavki 05 07 01 06 za finančne popravke v korist držav članic glede na odločitve o potrditvi obračunov in 05 07 01 07 za finančne popravke v korist držav članic glede na odločitve o potrditvi skladnosti. 2.3 Podrobni zneski po proračunskih vrsticah v EUR Proračunska vrstica Naziv Odobritve za prevzem obveznosti Odobritve plačil Oddelek III – Evropska komisija 05 02 08 03 Operativni skladi za organizacije proizvajalcev –40 000 000 –40 000 000 05 02 12 02 Ukrepi za skladiščenje posnetega mleka v prahu –3 000 000 –3 000 000 05 02 15 99 Drugi ukrepi za prašičje meso, perutnino, jajca, čebelarsko in druge proizvode živalskega izvora 13 000 000 13 000 000 Vmesni seštevek 05 02 –30 000 000 –30 000 000 05 03 01 02 Shema enotnega plačila na površino (SEPP) 71 000 000 71 000 000 05 03 01 07 Prerazporeditveno plačilo –5 000 000 –5 000 000 05 03 01 10 Shema osnovnega plačila –242 900 000 –242 900 000 05 03 01 11 Plačilo za kmetijske prakse, ki ugodno vplivajo na podnebje in okolje 102 000 000 102 000 000 05 03 01 13 Plačilo za mlade kmete 34 000 000 34 000 000 05 03 01 99 Drugo (nevezana neposredna plačila) 11 000 000 11 000 000 05 03 02 40 Plačilo za bombaž, vezano na kmetijsko rastlino 4 000 000 4 000 000 05 03 02 50 POSEI – Podporni programi Evropske unije 1 000 000 1 000 000 05 03 02 60 Prostovoljna shema vezane podpore 73 000 000 73 000 000 05 03 02 61 Shema za male kmete –231 000 000 –231 000 000 05 03 02 99 Drugo (neposredna plačila) –1 000 000 –1 000 000 Vmesni seštevek 05 03 –183 900 000 –183 900 000 05 07 01 06 Odhodki za finančne popravke v korist držav članic glede na odločitve o potrditvi obračunov iz preteklih let v zvezi z deljenim upravljanjem, prijavljenim v okviru Jamstvenega oddelka EKUJS (prejšnji ukrepi) in v okviru EKJS –1 700 000 –1 700 000 05 07 01 07 Odhodki za finančne popravke v korist držav članic glede na odločitve o potrditvi skladnosti obračunov iz preteklih let v zvezi z deljenim upravljanjem, prijavljenim v okviru Jamstvenega oddelka EKUJS (prejšnji ukrepi) in v okviru EKJS 2 600 000 2 600 000 05 07 02 Poravnava sporov 29 000 000 29 000 000 Vmesni seštevek 05 07 +29 900 000 +29 900 000 Skupaj EKJS –184 000 000 –184 000 000 Prilagojene proračunske opombe iz poglavij 05 02 in 05 03 ter za prihodkovna člena 6701 in 6702 so navedene v prilogi v proračunskem formatu. 3.Vpliv dogovorov o predlogih Komisije 3.1 Evropski program za razvoj obrambne industrije Komisija predlaga posodobitev odobritev za prevzem obveznosti, predvidenih za evropski program za razvoj obrambne industrije, da bi se upošteval maja 2018 doseženi politični dogovor med Evropskim parlamentom in Svetom o predlogu, ki ga je Komisija predložila maja 2017. Kakor so zahtevale države članice, dogovor vključuje vzpostavitev omrežja s sistemom šifriranja za varno izmenjavo tajnih podatkov EU med državami članicami in Komisijo. Predlaga se, da se financiranje te zahteve, ki ni bila predvidena v predlogu Komisije, krije iz vrstice odhodkov za upravno podporo programa. Podrobnosti so prikazane v spodnji razpredelnici po proračunskih vrsticah: (v EUR) Proračunska vrstica Naziv Odobritve za prevzem obveznosti Odobritve plačil Oddelek III – Evropska komisija 02 01 04 05 Odhodki za podporo evropskega programa za razvoj obrambne industrije (EDIDP) 1 750 000 1 750 000 02 05 01 Razvoj in zagotovitev globalne infrastrukture in storitev satelitske navigacije (Galileo) do leta 2020 15 950 000 – 02 06 01 Zagotavljanje operativnih storitev, ki temeljijo na vesoljskih opazovanjih in podatkih in situ (Copernicus) 2 000 000 – 02 07 01 Evropski program za razvoj obrambne industrije (EDIDP) 243 250 000 145 250 000 09 03 03 Spodbujanje interoperabilnosti, trajnostne vzpostavitve, delovanja in nadgradnje vseevropskih infrastruktur za digitalne storitve ter usklajevanja na evropski ravni 1 992 858 – 32 02 01 01 Nadaljnje povezovanje notranjega energetskega trga ter čezmejna interoperabilnost elektroenergetskih in plinskih omrežij 3 985 714 – 32 02 01 02 Izboljšanje zanesljivosti oskrbe Unije z energijo 3 985 714 – 32 02 01 03 Prispevanje k trajnostnemu razvoju in varstvu okolja 3 985 714 – 32 05 01 02 Gradnja, delovanje in uporaba objektov ITER – Evropsko skupno podjetje za ITER – Fuzija za energijo (F4E) 6 050 000 – 40 01 40 Administrativne rezerve –300 000 –300 000 40 02 41 Diferencirana sredstva –244 700 000 –146 700 000 Skupaj 37 950 000 – Prilagojene proračunske opombe iz členov 40 01 40 in 40 02 41 so navedene v prilogi v proračunskem formatu. 3.2 Evropska solidarnostna enota Komisija predlaga posodobitev odobritev za prevzem obveznosti in odobritev plačil, predvidenih za evropsko solidarnostno enoto, da bi se upošteval junija 2018 doseženi politični dogovor med Evropskim parlamentom in Svetom o predlogu, ki ga je Komisija predložila junija 2017. Zaradi dogovora so potrebne naslednje spremembe predloga proračuna za leto 2019: ¾razširitev geografskega območja delovanja evropske solidarnostne enote z EU-28 na raven Erasmus+ pomeni prerazporeditev 28,1 milijona EUR v odobritvah za prevzem obveznosti iz programa Erasmus+ v evropsko solidarnostno enoto z ustreznimi prilagoditvami odobritev plačil; ¾preklic prispevka za tehnično pomoč za evropsko solidarnostno enoto iz Evropskega socialnega sklada (ESS) v letu 2019 (12,1 milijona EUR), ki bo prerazporejen v glavno vrstico tehnične pomoči ESS z ustreznimi prilagoditvami odobritev plačil.

Ta preklic se izravna s 6,1 milijona EUR iz nedodeljene razlike do zgornje meje in s 6 milijoni EUR po naslednjih prerazporeditvah, opredeljenih v okviru podrazdelka 1a: ¾v predlogu proračuna za leto 2019 je zahteva Komisije za izravnalni prispevek EU za Evropsko agencijo za kemikalije (61,4 milijona EUR) temeljila na konservativni oceni prihodkov od pristojbin. Ob upoštevanju višine prihodka iz pristojbin, ki je bil dejansko prejet v letu 2018, se lahko da na voljo znesek v višini 3,0 milijona EUR; ¾Evropska agencija za pomorsko varnost (EMSA) je imela nekatere zamude pri postopnem uvajanju storitev z brezpilotnimi zrakoplovi za javne naloge na morju. Medtem ko agencija zmanjšuje te zamude, se predlaga, da se da na voljo znesek v višini 2,0 milijona EUR; ¾Komisija predlaga, da se odobritve, zahtevane za vrstico za nadzor jedrske varnosti, zmanjšajo za 1,0 milijona EUR (–5 %). Ob upoštevanju preteklega izvrševanja bi moral zmanjšani znesek zadoščati za izvedbo dejavnosti, ki so načrtovane za leto 2019. Poleg tega Komisija v skladu z analizo stroškov in koristi v zvezi s prenosom dela izvajanja evropske solidarnostne enote na Izvajalsko agencijo za izobraževanje, avdiovizualno področje in kulturo (EACEA) predlaga prerazporeditev 0,9 milijona EUR v odobritvah za prevzem obveznosti in tudi v odobritvah plačil iz vrstice odhodkov za upravno podporo evropske solidarnostne enote v vrstico prispevkov EACEA. Podrobnosti so prikazane v spodnji razpredelnici po proračunskih vrsticah: (v EUR) Proračunska vrstica Naziv Odobritve za prevzem obveznosti Odobritve plačil Oddelek III – Evropska komisija 02 03 03 Evropska agencija za kemikalije – Zakonodaja na področju kemikalij –3 000 000 –3 000 000 04 02 63 01 Evropski socialni sklad – Operativna tehnična pomoč 12 078 000 8 454 600 04 02 65 Evropska solidarnostna enota – Prispevek iz Evropskega socialnega sklada – 3 330 600 05 04 60 04 Evropska solidarnostna enota – Prispevek iz Evropskega kmetijskega sklada za razvoj podeželja (EKSRP) – 540 000 06 02 03 01 Evropska agencija za pomorsko varnost –2 000 000 –2 000 000 07 02 07 Evropska solidarnostna enota – Prispevek iz podprograma za okolje v okviru programa LIFE 1 000 000 1 000 000 15 01 04 03 Odhodki za podporo evropskim solidarnostnim enotam 3 612 500 3 612 500 15 01 06 03 Izvajalska agencija za izobraževanje, avdiovizualno področje in kulturo – Prispevek iz evropske solidarnostne enote 937 500 937 500 15 02 01 01 Spodbujanje odličnosti in sodelovanja na področju evropskega izobraževanja in usposabljanja ter njun pomen za trg dela –1 900 000 –1 900 000 15 02 01 02 Spodbujanje odličnosti in sodelovanja na področju evropske mladine in udeležba mladih v evropskem demokratičnem življenju –26 200 000 –19 650 000 15 05 01 Evropska solidarnostna enota 138 774 568 115 000 000 23 03 01 03 Evropske solidarnostne enote – Prispevek iz mehanizma Unije na področju civilne zaščite (UCPM) 2 000 000 2 000 000 32 03 01 Nadzor jedrske varnosti –1 000 000 –1 000 000 34 02 05 Evropska solidarnostna enota – Prispevek iz podprograma za podnebne ukrepe v okviru programa LIFE 500 000 500 000 40 01 40 Administrativne rezerve –4 550 000 –4 550 000 40 02 41 Diferencirana sredstva –114 174 568 –99 341 200 Skupaj 6 078 000 3 934 000 Prilagojene proračunske opombe členov 40 01 40 in 40 02 41 so navedene v prilogi v proračunskem formatu. 3.3 Program za podporo strukturnim reformam Komisija predlaga posodobitev odobritev za prevzem obveznosti in odobritev plačil, predvidenih za program za podporo strukturnim reformam, da bi se upošteval julija 2018 doseženi politični dogovor med Evropskim parlamentom in Svetom o predlogu, ki ga je Komisija predložila decembra 2017 . V predlogu Komisije naj bi se predlagano povečanje finančnih sredstev programa za 40 milijonov EUR v odobritvah za prevzem obveznosti financiralo v okviru podrazdelka 1b z uporabo instrumenta prilagodljivosti . Glede na omejeno razpoložljivost razlike do zgornje meje v okviru tega podrazdelka (1,9 milijona EUR) se je predlagala uporaba instrumenta prilagodljivosti v višini 38,1 milijona EUR. V skladu z doseženim političnim dogovorom se bo financiranje povečanja za leto 2019 zagotovilo s prerazporeditvami sredstev iz razdelka 2 (oddelek 2.2 zgoraj), predlagana uporaba instrumenta prilagodljivosti pa se umakne. Podrobnosti so prikazane v spodnji razpredelnici po proračunskih vrsticah: (v EUR) Proračunska vrstica Naziv Odobritve za prevzem obveznosti Odobritve plačil Oddelek III – Evropska komisija 13 08 01 Program za podporo strukturnim reformam – Operativna tehnična pomoč, prerazporejena iz H1b (ESS, ESRR in KS) –40 000 000 –17 200 000 13 08 02 Program za podporo strukturnim reformam – Operativna tehnična pomoč, prerazporejena iz H2 (EKSRP) 40 000 000 17 200 000 Skupaj – – 4.Vpliv novih pobud Komisije 4.1 Okrepitev Evropske agencije za mejno in obalno stražo Komisija je za srečanje voditeljev v Salzburgu, ki je potekalo od 19. do 20. septembra 2018, pripravila predlog za razširitev mandata Evropske agencije za mejno in obalno stražo, zlasti da bi se do konca leta 2020 vzpostavila stalna enota 10 000 mejnih policistov. V skladu z navedenim predlogom naj bi stalno enoto sestavljale tri kategorije osebja: uslužbenci agencije, dolgoročno dodeljeno osebje iz držav članic in kratkotrajno napoteno osebje iz držav članic, nato pa bi se postopoma prešlo zgolj na uslužbence agencije in dolgoročno dodeljeno osebje. Komisija predlaga, da se v proračun za leto 2019 vključi 375 delovnih mest, ki so v skladu s kadrovskim načrtom namenjena za uslužbence agencije v okviru izgradnje stalne enote evropske mejne in obalne straže, ter povečanje prispevka EU za 19 milijonov EUR v odobritvah za prevzem obveznosti in odobritvah plačil, da se zagotovi financiranje teh delovnih mest. To bi moralo agenciji omogočiti, da začne zaposlovanje takoj po sprejetju političnega dogovora o razširitvi njenega mandata. Ob okrepitvi v obliki 375 pogodbenih uslužbencev bi agencija tako lahko v letu 2019 zaposlila 750 dodatnih članov osebja. Ker v okviru razdelka 3 ni razlike do zgornje meje in prerazporeditev ni mogoča, Komisija predlaga ustrezno spremembo uporabe instrumenta prilagodljivosti. Podrobnosti so prikazane v spodnji razpredelnici po proračunskih vrsticah:

(v EUR) Proračunska vrstica Naziv Odobritve za prevzem obveznosti Odobritve plačil Oddelek III – Evropska komisija 18 02 03 Evropska agencija za mejno in obalno stražo (Frontex) 19 321 000 19 321 000 Skupaj 19 321 000 19 321 000 Posodobljen kadrovski načrt je naveden v prilogi v proračunskem formatu. 4.2 Krepitev prispevka EU za Agencijo Evropske unije za azil Komisija je za srečanje voditeljev v Salzburgu, ki je potekalo od 19. do 20. septembra 2018, pripravila predlog za razširitev mandata Agencije Evropske unije za azil, zlasti da bi se okrepila njena zmogljivost zagotavljati operativno podporo državam članicam, kadar jo te potrebujejo. Da bi lahko agencija zagotavljala okrepljeno tehnično in operativno pomoč, Komisija predlaga, da se prispevek EU za agencijo poveča za 55 milijonov EUR v odobritvah za prevzem obveznosti in odobritvah plačil. Ker v okviru razdelka 3 ni razlike do zgornje meje in prerazporeditev ni mogoča, Komisija predlaga ustrezno spremembo uporabe instrumenta prilagodljivosti. Podrobnosti so prikazane v spodnji razpredelnici po proračunskih vrsticah: (v EUR) Proračunska vrstica Naziv Odobritve za prevzem obveznosti Odobritve plačil Oddelek III – Evropska komisija 18 03 02 Evropski azilni podporni urad (EASO) 55 000 000 55 000 000 Skupaj 55 000 000 55 000 000 4.3 Sprememba uredbe o Organu za evropske politične stranke in evropske politične fundacije Namen Uredbe (EU, Euratom) št. 1141/2014 Evropskega parlamenta in Sveta z dne 22. oktobra 2014 o statutu in financiranju evropskih političnih strank in evropskih političnih fundacij je bil povečati vidnost, prepoznavnost, učinkovitost, preglednost in odgovornost evropskih političnih strank in z njimi povezanih političnih fundacij. Ustanovljen je bil neodvisni Organ za evropske politične stranke in evropske politične fundacije (v nadaljnjem besedilu: Organ), ki je namenjen registraciji, spremljanju in po potrebi nalaganju sankcij za evropske politične stranke in evropske politične fundacije, med drugim tudi v primerih, ko taki subjekti domnevno kršijo navedene temeljne evropske vrednote. Komisija je za srečanje voditeljev v Salzburgu, ki je potekalo od 19. do 20. septembra 2018, pripravila predlog o spremembi te uredbe, kar zadeva postopek preverjanja v zvezi s kršitvami pravil o varstvu osebnih podatkov v okviru volitev v Evropski parlament. Da bi se Organu omogočilo nemoteno in učinkovito delovanje, se predlaga, da se v kadrovskem načrtu Evropskega parlamenta, poleg začasnega delovnega mesta direktorja Organa, ki je že vključen v predlog proračuna za leto 2019, doda še 9 delovnih mest. Posledično bo Organu dodeljenih skupno 10 delovnih mest. Glede na čas, ki je potreben za zaposlitev stalnega osebja, se predlaga, da se oddelku Parlamenta v predlogu proračuna za leto 2019 dodajo odobritve, ki ustrezajo šestim mesecem povprečne dejanske dejavnosti za leto 2019.



Za takojšnjo pomoč Organu se poleg tega predlaga, da se oddelku Evropskega parlamenta v predlogu proračuna za leto 2019 dodajo odobritve, ki ustrezajo 6 pogodbenim uslužbencem za šest mesecev dejanske dejavnosti za leto 2019. To povečanje se izravna z enakovrednim zmanjšanjem v oddelku Komisije. Podrobnosti so prikazane v spodnji razpredelnici po proračunskih vrsticah: (v EUR) Proračunska vrstica Naziv Odobritve za prevzem obveznosti Odobritve plačil Oddelek I – Evropski parlament 1 2 0 0 Osebni prejemki in nadomestila 535 500 535 500 1 4 0 0 Drugo osebje – Generalni sekretariat in politične skupine 150 000 150 000 Vmesni seštevek za oddelek I 685 500 685 500 Oddelek III – Evropska komisija 27 01 02 09 Zunanji sodelavci – Nedecentralizirana uprava –150 000 –150 000 Vmesni seštevek za oddelek III –150 000 –150 000 Skupaj 535 500 535 500 Posodobljen kadrovski načrt je naveden v prilogi v proračunskem formatu. 5.Druge prilagoditve zaradi nedavnih dogodkov 5.1 Okrepitev prispevka EU za Agencijo Evropske unije za sodelovanje na področju preprečevanja, odkrivanja in preiskovanja kaznivih dejanj V evropski agendi za varnost ima Agencija Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ključno vlogo kot osrednje vozlišče v boju proti terorizmu v EU, saj prispeva k usklajenemu odzivanju na sedanje in pričakovane teroristične grožnje in napade. Po nedavnih terorističnih napadih v Evropi sta se močno povečala količina podatkov, izmenjanih z Europolom, in število uporabnikov, zaradi česar je potrebna nadgradnja osrednjih informacijskih sistemov agencije. Komisija zato predlaga povečanje prispevka EU za Europol za 5,0 milijona EUR.

Poleg tega Komisija zahteva dodatnega 3,0 milijona EUR za razširitev Europolovega sistema za napotitev gostujočih uradnikov za sekundarne varnostne preglede, ki je ključni instrument za podporo državam članicam pri zajezitvi nezakonitih migracij na vseh obstoječih in nastajajočih migracijskih poteh. Ocena Komisije glede skupnih dodatnih potreb za Europol torej znaša 8,0 milijona EUR v odobritvah za prevzem obveznosti in odobritvah plačil. Ker v okviru razdelka 3 ni razlike do zgornje meje in prerazporeditev ni mogoča, Komisija predlaga ustrezno spremembo uporabe instrumenta prilagodljivosti. Podrobnosti so prikazane v spodnji razpredelnici po proračunskih vrsticah: (v EUR) Proračunska vrstica Naziv Odobritve za prevzem obveznosti Odobritve plačil Oddelek III – Evropska komisija 18 02 04 Agencija Evropske unije za sodelovanje na področju kazenskega pregona (Europol) 8 000 000 8 000 000 Skupaj 8 000 000 8 000 000



5.2 Okrepitev Evropskega javnega tožilstva Evropsko javno tožilstvo (EJT) je bilo ustanovljeno oktobra 2017 v okviru okrepljenega sodelovanja in je prvotno vključevalo 20 sodelujočih držav. Do danes sta udeležbo v EJT potrdili tudi Malta in Nizozemska. Ob upoštevanju kolegijskega modela EJT je potrebna zaposlitev dveh dodatnih evropskih tožilcev. Ker naj bi iz sodelovanja teh dveh novih držav izhajalo razmeroma majhno število primerov, se ne pričakuje nadaljnje povečanje števila zaposlenih v EJT v primerjavi s popravljeno oceno finančnih posledic zakonodajnega predloga iz septembra 2017. Poleg tega Komisija meni, da je glede na tožilsko funkcijo ter prestiž in odgovornosti, ki so značilni za ta delovna mesta, pomembno privabiti visoko kvalificirane kandidate, zato predlaga, da se evropski glavni tožilec zaposli v razredu AD15, 22 evropskih tožilcev pa v razredu AD13. Glede na načrtovano časovno razporeditev zaposlovanja uslužbencev EJT v letu 2019 se ne zahteva dodatno financiranje v primerjavi s prispevkom EU, ki je bil vključen v predlog proračuna za leto 2019 (4,9 milijona EUR). Posodobljen kadrovski načrt je naveden v prilogi v proračunskem formatu. 5.3 Sprememba kadrovskega načrta Evropske agencije za operativno upravljanje obsežnih informacijskih sistemov s področja svobode, varnosti in pravice Dogovor, ki sta ga dosegla Evropski parlament in Svet o revidirani uredbi o ustanovitvi Evropske agencije za operativno upravljanje obsežnih informacijskih sistemov s področja svobode, varnosti in pravice (eu-LISA), vključuje oblikovanje delovnega mesta namestnika izvršnega direktorja, ki naj bi pomagal izvršnemu direktorju in ga nadomeščal. Ker predlog Komisije ni vključeval takega delovnega mesta, se predlaga, da se delovno mesto AD5 v kadrovskem načrtu spremeni v delovno mesto AD13, kar bi agenciji omogočilo, da začne postopek za zaposlitev namestnika izvršnega direktorja. To ne vpliva na prispevek EU, ki se zahteva za agencijo. Posodobljen kadrovski načrt je naveden v prilogi v proračunskem formatu. 5.4 Okrepitev Evropske službe za zunanje delovanje V predlogu proračuna za leto 2019 v oddelek Evropske službe za zunanje delovanje (ESZD) niso bile vključene nekatere postavke, saj z njimi povezani postopki odločanja niso bili v dovolj napredni fazi. Štiri od teh postavk so zdaj napredovale v fazo, ki upravičuje njihovo vključitev, in sicer: ¾odprtje delegacij v Turkmenistanu in Kuvajtu ter zagotovitev stalne prisotnosti v Haagu; ¾ohranjanje prisotnosti Unije v Belfastu; ¾vojaški svetovalci na delegacijah; ¾okrepitev Obveščevalnega direktorata Vojaškega štaba EU. V vseh primerih gre za nove odgovornosti, ki jih je bodisi odobril Svet bodisi so prejele močno politično podporo držav članic in za katere v sedanjih ali prihodnjih proračunih ESZD ni predvidenih virov.





5.4.1 Odprtje delegacij v Turkmenistanu in Kuvajtu ter zagotovitev stalne prisotnosti v Haagu V letnem pregledu mreže delegacij, ki ga je ESZD izvedla leta 2018, je bila opredeljena potreba po odprtju delegacij v Kuvajtu in Turkmenistanu ter zagotovitvi stalne prisotnosti v Haagu. ¾Kuvajt kot država ima nenehno konstruktivno vlogo v naraščajočih regionalnih napetostih in je ponudil mediacijo ne le med Zalivsko krizo, temveč tudi pri iskanju morebitnega dialoga med obema stranema Zaliva. Prav tako je pokazal pristen interes za znatno nadgradnjo dvostranskih odnosov z EU. Trenutno je delegacija EU v Saudovi Arabiji akreditirana za pet zalivskih držav, vključno s Kuvajtom. Prisotnost v Kuvajtu bi omogočila boljšo porazdelitev nalog zastopanja in prisotnosti v regiji ter tudi učinkoviteje pokrivala Katar. ¾Ključni akterji, kot sta Rusija in Kitajska, krepijo svojo prisotnost v Srednji Aziji. Turkmenistan, s četrto največjo zalogo plina na svetu in s strateško geografsko lego, ki je pomembna tudi na področju varnosti, se vse bolj ozira k EU kot alternativni partnerici za dokončanje procesa reform in modernizacije. Turkmenistan je edina srednjeazijska država, v kateri EU nima delegacije s polnimi pooblastili. Odprtje delegacije EU v Ašhabadu bi omogočilo polno sodelovanje na področjih strateškega interesa, kot sta energija in varnost. ¾Haag je eden od svetovnih centrov večstranske diplomacije, njegova politična pomembnost pa se povečuje z delom, ki poteka v okviru Organizacije za prepoved kemičnega orožja (OPCW). Glede na to, da je ESZD do zdaj v Haagu ohranjala le začasno prisotnost, je bistveno, da ta prisotnost postane trajna. Svet za zunanje zadeve se je uradno dogovoril o odprtju teh dveh delegacij 16. julija 2018. Na podlagi ugotovitev letnega pregleda je več držav članic v dopisu visoki predstavnici Unije za zunanje zadeve in varnostno politiko z dne 28. maja prav tako izrazilo močno podporo krepitvi prisotnosti ESZD v Haagu. Zato se predlaga, da se potrebne odobritve in osebje dodajo oddelku ESZD v predlogu proračuna za leto 2019, da bi ESZD lahko zagotovila prisotnost (3,2 milijona EUR v odobritvah in 19 zaposlenih, od tega 9 delovnih mest v skladu s kadrovskim načrtom in 10 za lokalno osebje). Ker ni mogoče pričakovati, da bosta delegaciji v Kuvajtu in Turkmenistanu 1. januarja 2019 že popolnoma operativni, se za leto 2019 predlaga financiranje za samo 8 mesecev, poleg potrebnih enkratnih stroškov odprtja. Glede na to, da se v Haagu že zagotavlja začasna prisotnost, se predlaga financiranje za zagotavljanje stalne prisotnosti za celotno leto 2019. Posodobljen kadrovski načrt je naveden v prilogi v proračunskem formatu. 5.4.2 Ohranjanje prisotnosti Unije v Belfastu Zaradi negotovosti glede obstoječih treh regionalnih predstavništev v Združenem kraljestvu so bili v predlog proračuna za leto 2019 vključeni le odobritve in osebje, ki so potrebni za odprtje delegacije v Londonu. Komisija in ESZD sta se naknadno dogovorili, da se ohrani predstavništvo v Belfastu ter zapreta predstavništvi v Edinburgu in Cardiffu. ESZD trenutno pripravlja uradni zahtevek Svetu in Komisiji za odprtje delegacije v Londonu, s predstavništvom EU v Belfastu. Zaradi političnega pomena in na podlagi ocene najbolj verjetnih potreb po virih v letu 2019 se predlaga, da se v oddelek ESZD v predlogu proračuna za leto 2019 dodajo odobritve (0,9 milijona EUR) in osebje (5 delovnih mest, ki vključujejo 2 delovni mesti v skladu s kadrovskim načrtom, 1 mesto za pogodbenega uslužbenca in 2 mesti za lokalnega uslužbenca), ki so potrebni za ohranitev tega predstavništva. Posodobljen kadrovski načrt je naveden v prilogi v proračunskem formatu. 5.4.3 Vojaški svetovalci na delegacijah Konceptualni dokument o vojaških svetovalcih v delegacijah EU je bil 13. marca 2018 predstavljen Političnemu in varnostnemu odboru (PVO) ter 14. marca 2018 Vojaškemu odboru EU (VOEU). Na podlagi močne podpore in prispevkov, ki sta jih zagotovila oba organa, je VP/PP odobrila revidirani konceptualni dokument, PVO pa ga je potrdil v prvi polovici oktobra. V konceptualnem dokumentu se zlasti predlaga, da se v prednostne delegacije napoti 5 vojaških svetovalcev (napoteni nacionalni strokovnjaki) na leto, in sicer do skupaj 10 v prvih dveh letih in verjetno več v naslednjih letih. Zaradi te pobude je potrebno povečanje upravnega proračuna ESZD od leta 2019 naprej. Zato se predlaga, da se v oddelek ESZD v predlogu proračuna za leto 2019 dodajo potrebne odobritve (0,8 milijona EUR) za zaposlitev do sedem strokovnjakov v prvi fazi, s čimer se bo pospešilo izvajanje. Zaradi narave potrebnega strokovnega znanja bodo nekatere napotitve zadevale delegacije EU, v katerih so varnostni stroški visoki in nestandardni. 5.4.4 Okrepitev Obveščevalnega direktorata Vojaškega štaba EU

Obveščevalni direktorat Vojaškega štaba EU zagotavlja obveščevalne podatke za EU, predvsem z ocenami razmer, posebnimi poročili in ocenami tveganja. Tako prispeva k oblikovanju politik, zgodnjemu opozarjanju, predhodnemu načrtovanju in načrtovanju kriznega odzivanja ter načrtovanju in izvajanju misij/operacij in vaj v okviru skupne varnostne in obrambne politike (SVOP). Povpraševanje po njegovem prispevku je veliko in se povečuje, sredstva, ki jih ima direktorat na voljo, pa so v primerjavi s potrebami nezadostna. Število strank se je od leta 2009 podvojilo. Poleg vodstva Vojaškega štaba EU so njegove stranke tudi VP/PP ter službe ESZD, Evropski parlament in Evropska komisija, vključno z njenim predsednikom, ter organi Sveta, zlasti PVO in VOEU. Poleg tega obstoječe in nove stranke vse pogosteje zahtevajo bolj prilagojene in bolj delovno intenzivne produkte. Obenem je potekajoča preobrazba celotnega informacijskega okolja (npr. učinki družbenih medijev) pospešila pretok informacij, posledica tega pa je, da so roki v zahtevkih skoraj vseh strank še krajši, kar povzroča še večji pritisk na razpoložljive vire. Z analizo zahtev po virih, ki je bila opravljena na zahtevo Sveta, je bila ugotovljena potreba po dodatnih 5 sofinanciranih mestih za nacionalne strokovnjake; rezultati analize so bili predloženi VOEU 26. septembra 2017 in PVO 9. januarja 2018. VOEU je 2. marca predložil vojaški nasvet, v katerem priporoča uvedbo 5 delovnih mest (sofinancirani nacionalni strokovnjaki) z učinkom od 1. januarja 2019. Glede na potrditev, ki jo je dal PVO, se predlaga, da se v oddelek ESZD v predlogu proračuna za leto 2019 dodajo potrebne odobritve (0,3 milijona EUR). 5.4.5 Združeni učinki na oddelek ESZD v predlogu proračuna za leto 2019 (v EUR) Proračunska vrstica Naziv Odobritve za prevzem obveznosti Odobritve plačil Oddelek X – Evropska služba za zunanje delovanje 1 2 0 5 Napoteni nacionalni vojaški strokovnjaki 280 000 280 000 3 0 0 0 Osebni prejemki in pravice statutarnih uslužbencev 1 208 000 1 208 000 3 0 0 1 Zunanji sodelavci in zunanje storitve 437 000 437 000 3 0 0 2 Drugi odhodki za osebje 954 000 954 000 3 0 0 3 Nepremičnine in z njimi povezani stroški 1 351 000 1 351 000 3 0 0 4 Drugi odhodki za upravljanje 934 000 934 000 Skupaj 5 164 000 5 164 000 5.5 Posodobitev sporazumov o partnerstvu o trajnostnem ribištvu Kot je določeno v točki C dela II Medinstitucionalnega sporazuma , je Komisija preučila najnovejše razpoložljive informacije v zvezi s sporazumi o partnerstvu o trajnostnem ribištvu in pregledala pričakovane potrebe za leto 2019 na podlagi razvoja v pogajanjih z zadevnimi tretjimi državami. Na podlagi tega pregleda Komisija predlaga povečanje odobritev za prevzem obveznosti in odobritev plačil v višini 7,0 milijona EUR, razdeljenih na operativno vrstico (11 03 01) in rezervo (40 02 41), kot je prikazano v spodnji razpredelnici. Zahtevani znesek bo porabljen za okrepitev finančnega prispevka za novi sporazum z Marokom, saj so pogajanja zdaj zaključena. Pričakuje se, da bosta sporazum in z njim povezani protokol začela veljati v prvi polovici leta 2019, zato se predlaga, da se v vrstico rezerve doda dodatni znesek. Poleg tega se je začel 1. avgusta 2018 začasno uporabljati sporazum z Republiko Slonokoščeno obalo, zato Komisija predlaga prerazporeditev zadevnih odobritev za prevzem obveznosti v višini 0,7 milijona EUR iz rezerve (40 02 41) v operativno vrstico (11 03 01). Podrobnosti so prikazane v spodnji razpredelnici po proračunskih vrsticah: (v EUR) Proračunska vrstica Naziv Odobritve za prevzem obveznosti Odobritve plačil Oddelek III – Evropska komisija 11 03 01 Vzpostavitev okvira za upravljanje ribolovnih dejavnosti, ki jih izvajajo ribiška plovila Unije v vodah tretjih držav (sporazumi o trajnostnem ribolovu) 682 000 – 40 02 41 Diferencirana sredstva 6 318 000 7 000 000 Skupaj 7 000 000 7 000 000 6.Tehnični popravki 6.1 Sprememba kadrovskega načrta Evropske agencije za zdravila Komisija je v predlogu proračuna za leto 2019 predlagala, da se skupno število delovnih mest v kadrovskih načrtih Evropske agencije za zdravila ohrani na ravni, odobreni za leto 2018 (591 delovnih mest). Vendar je bila razčlenitev teh delovnih mest po funkcionalnih skupinah upravnih uslužbencev (AD) in asistentov (AST) ter po razredih v kadrovskem načrtu v predlogu proračuna za leto 2019 napačno spremenjena. Komisija zato predlaga tehnični popravek, ki ne vpliva na odobritve. Popravljeni kadrovski načrt je naveden v prilogi v proračunskem formatu.



6.2 Sprememba proračunske opombe za odhodke za podporo interoperabilnostnih rešitev in skupnih okvirov za za evropske javne uprave, podjetja in državljane (ISA²) V predlogu proračuna za leto 2019 je bila proračunska opomba o odhodkih za podporo programa ISA² 26 01 04 01 napačno spremenjena, tako da je vključevala ukrepe, ki niso dovoljeni v zvezi s to postavko. Komisija predlaga tehnični popravek, da bi se znova uporabilo besedilo izglasovanega proračuna za leto 2018. Ta popravek ne vpliva na odobritve. Posodobljena proračunska opomba je navedena v prilogi v proračunskem formatu.